ભારતમાં ૧૮ વર્ષથી ઓછી ઉંમરની સગીર વયની યુવતીઓનાં આરોગ્ય મામલે ગંભીર અને ચિંતાજનક ચિત્ર સપાટી પર આવ્યું છે. ૨૦૧૨ વર્લ્ડ ચિલ્ડ્રન રિપોર્ટમાં યુનિસેફે કહ્યું છે કે, આધુનિક ભારતમાં આજે પણ બાળ લગ્નો, કુમળી વયમાં બાળકોને જન્મ આપીને માતૃત્વ ધારણ કરવું અને પતિ તેમજ સાસરિયાં દ્વારા ઘરેલું હિંસાનું દૂષણ પ્રવર્તે છે. યુનિસેફે આંકડામાં જણાવ્યું છે કે, ભારતમાં ૨૨ ટકા મહિલાઓ ૧૮ વર્ષની વય પહેલા જ માતા બની ચૂકી હોય છે.